b'\n_START_ARTICLE_\nUmedalenin patsaspuisto\n_START_SECTION_\nHistoria\n_START_PARAGRAPH_\nUmedalenin alue toimi 1930-luvulla mielisairaalana, mutta se lopetti ja l\xc3\xa4\xc3\xa4ninvaltuusto myi alueen vuonna 1987 kiinteist\xc3\xb6yhti\xc3\xb6 Balticgruppenille. He p\xc3\xa4\xc3\xa4ttiv\xc3\xa4t muuttaa entisen hoitolaitoksen moderniksi ja houkuttelevaksi paikaksi eri yrityksille. Osa t\xc3\xa4t\xc3\xa4 visiota oli muuttaa alueen maine. T\xc3\xa4m\xc3\xa4 saavutettiin yhteisty\xc3\xb6ss\xc3\xa4 Galleri Andersson/Sandstr\xc3\xb6min ja taideprojekti Umedalen Skulpturin kanssa. Galleria on vastuussa taiteellisesta sis\xc3\xa4ll\xc3\xb6st\xc3\xa4 ja Balticgruppen vastaa rahoituksesta._NEWLINE_Taiden\xc3\xa4yttely j\xc3\xa4rjestettiin ensimm\xc3\xa4isen kerran vuonna 1994 ja nyky\xc3\xa4\xc3\xa4n se on pysyv\xc3\xa4 n\xc3\xa4yttely veistospuistossa. Puisto sijaitsee viiden kilometrin p\xc3\xa4\xc3\xa4ss\xc3\xa4 Uumajan keskustasta. Vuonna 1994 avatussa puistossa on 44 pysyv\xc3\xa4\xc3\xa4 veistosta. Siell\xc3\xa4 on ollut esill\xc3\xa4 vuosien saatossa veistoksia 190 eri taiteilijalta. Siell\xc3\xa4 vierailee vuosittain yli 20\xc2\xa0000 k\xc3\xa4vij\xc3\xa4\xc3\xa4, jolla se on yksi l\xc3\xa4\xc3\xa4nin suosituimmista n\xc3\xa4ht\xc3\xa4vyyksist\xc3\xa4. Se on saavuttanut my\xc3\xb6s useita palkintoja. Se on auki kaikkina vuodenaikoina. Taiden\xc3\xa4yttely j\xc3\xa4rjestettiin joka vuosi vuoteen 2000 saakka, ja siit\xc3\xa4 l\xc3\xa4htien se on j\xc3\xa4rjestetty joka toinen vuosi. Joka toinen vuosi j\xc3\xa4rjestett\xc3\xa4v\xc3\xa4ss\xc3\xa4 erillisess\xc3\xa4 taiden\xc3\xa4yttelytapahtumassa on esill\xc3\xa4 niin pysyvi\xc3\xa4 kuin vain taiden\xc3\xa4yttelyn ajan esill\xc3\xa4 olevia taideteoksia.'